ซูซูกิ จัดกิจกรรม หน้าราชมังฯ เชียร์แข้งไทย ซิวแชมป์ซูซูกิ คัพ
วันที่ 18 ธ.ค. ซูซูกิ ร่วมกับสมาคมฟุตบอลแห่งประเทศไทย จัดกิจกรรมมอบความสุขให้กับแฟนบอลชาวไทยส่งใจเชียร์แข้ง ช้างศึก คว้าแชมป์ ซูซูกิ คัพ 2014 ด้วยการจัดกิจกรรมที่ลาพลาซ่า หน้าสนามราชมังคลากีฬาสถาน ในวันเสาร์นี้,เมื่อวันพุธที่ผ่่านมาแฟนบอลชาวไทยได้มีความสุขกันไปอย่างยกใหญ่ ภายหลังนัดชิงแชมป์ลูกหนัง เอเอฟเอฟ ซูซูกิ คัพ 2014 นัดแรก ที่ทัพ ช้างศึก ทีมชาติไทย โชว์ฟอร์มสุดยอดด้วยการเผด็จศึกเอาชนะ เสือเหลือง มาเลเซียไปได้อย่างสะใจ 2-0 ทำให้โอกาสที่จะกลับมาผงาดครองแชมป์รายการนี้ในรอบ 12 ปี มีสูงเหลือเกิน,หลังเกมจากกระแสแฟนบอลชาวไทยที่ให้ความสนใจติดตามและให้กำลังใจนักเตะทีมชาติไทยมาตลอด นับตั้งแต่รอบแรกที่ติดตามชมถ่ายทอดสด มาจนถึงเกมรอบรองชนะเลิศที่เล่นในบ้านพบกับฟิลิปปินส์ และ เกมนัดชิงชนะเลิศ ที่พบกับมาเลเซียได้เกิดปรากฏการณ์สนามแตก เนื่องจากตั๋วเข้าชมทั้ง 2 นัดที่ผ่านมาถูกจับจองจนหมดเกลี้ยง,ทั้งนี้ทางซูซูกิ เข้าใจถึงกระแสแฟนบอลชาวไทยที่อยากจะเห็นทีมชาติไทยกลับมาคว้าแชมป์อีกครั้งเป็นอย่างดี จึงได้จัดกิจกรรมมอบความสุขครั้งนี้ขึ้น จึงขอเชิญแฟนบอลทุกท่านร่วมกิจกรรมและเชียร์ทีมชาติไทยไปพร้อมๆกันที่ ลาพลาซ่า หน้าสนามราชมังคลากีฬาสถาน โดยกิจกรรมจะเริ่มตั้งแต่ 16.00 น.เป็นต้นไป ในงานจะพบกับซุ้มสินค้าต่างๆ ขณะที่บนเวทีจะได้พบกับกูรูฟุตบอลไทย โดยทีมงานฟุตบอลสยาม ที่จะมาพูดคุย วิเคราะห์ ถึงเกมนัดนี้ เพื่อเป็นการเพิ่มอรรถรสในการชมและเชียร์ ก่อนที่เวลา 19.00 น.ก็จะร่วมเชียร์ทีมชาติไทยผ่านจอแอลอีดี ขนาดใหญ่ จากการถ่ายทอดสดทางสถานีโทรทัศน์กองทัพบกช่อง 7 ร่วมกัน,นอกจากนี้ยังมีรายการงานข่าวด้วยว่า ถ้าหากแข้ง ช้างศึก สามารถคว้าแชมป์ซูซูกิ คัพ 2014 ได้สำเร็จ ก็จะมีการจัดพิธีต้อนรับไว้อย่างยิ่งใหญ่ในวันอาทิตย์ที่ 21 ธ.ค.ที่แข้งนักเตะจะเดินทางกลับมา โดยพิธีต้อนรับจะมีขึ้นที่สนามบินดอนเมือง ด้วยการนำรถบัสขนาดใหญ่ เปิดประทุน ไปรับนักเตะทีมชาติไทย ก่อนที่จะจัดกระบวนแห่เข้าสู่เมืองเริ่มจากถนนวิภาวดีตรงไปยังอนุเสาวรีย์ชัยสมรภูมิ ไปยังเซ็นทรัลเวิลด์ – สยามพารากอน- มาบุญครอง – และไปจบที่สนามศุภชลาศัย หน้าที่ทำการสมาคมฟุตบอลฯ โดยเปิดให้แฟนบอลได้ชื่นชมกับความสำเร็จอย่างเต็มที่,สำหรับรอบชิงชนะเลิศซูซูกิคัพ 2014 นัดที่สอง ทีมชาติไทย จะบุกไปเยือน ทีมชาติมาเลเซีย ที่สนามบูกิต จาริล กรุงกัวลาลัมเปอร์ ในวันเสาร์ที่ 20 ธ.ค.นี้ โดยทีมชาติไทยต้องการอย่างน้อยแพ้แค่ลูกเดียวก็เพียงพอที่จะคว้าแชมป์ในรอบ 12 ปีทันที
ซูซูกิ ร่วมกับสมาคมฟุตบอลฯ จัดมอบความสุขให้แฟนบอลชาวไทยส่งใจเชียร์แข้ง ช้างศึก คว้าแชมป์ ซูซูกิ คัพ 2014 ด้วยการจัดกิจกรรมที่ลาพลาซ่า หน้าสนามราชมังคลากีฬาสถาน ในวันเสาร์นี้ 
ซูซูกิ คัพ 2014,ซูซูกิ,สมาคมฟุตบอลแห่งประเทศไทย,ทีมชาติไทย,ทีมชาติมาเลเซีย,ข่าวกีฬา